महाराष्ट्र के मुख्यमंत्री देवेंद्र फडणवीस 4000 किलोमीटर के दौरे पर निकले हैं. कोशिश जनता से अपने बूते दूसरा मौक़ा हासिल करने की है. शिवसेना से बीजेपी का गठबंधन बना हुआ है, लेकिन दोनों पार्टियों को एहसास है कि अकेले चलना पड़ सकता है. लेकिन बीजेपी को एक मुद्दा तंग कर रहा है- उसे अपने वफादार कैडर की हसरतों का सम्मान करना है जो विपक्ष से आ रहे नेताओं को लेकर परेशान है. बीजेपी कोई कसर नहीं छोड़ रही. ये लोगों से जुड़ने का बहुत बड़ा कार्यक्रम है. दूसरी तरफ़ शिवसेना की अपनी यात्रा चल रही है जिसमें आदित्य ठाकरे को मुख्यमंत्री के तौर पर पेश किया जा रहा है- वो चुनाव लड़ने वाले सेना परिवार के पहले सदस्य होंगे.
hin_Deva